Lombàrt orientàl

El Lombàrt Orientàl l'è giü dei dù ram principài en che l'è dividìda la lengua lombàrda. L'è furmàt dei dialècc parlàcc endèle pruvìnce de Brèsa e Bèrghem, endèl'àrea entùren a Crèma e 'ndèi cümü cunfinàncc có la pruvìncia de Brèsa de le pruvìnce de Màntoa (Castiù, Castèl Gufré, Àsola, ecc.), Cremùna (Robèch d'Òi, Ustià) e Trènt (Val de Léder, Val d'Àmpola).



Respèt al Lombàrt Ucidentàl, le caraterìstiche che 'l i a diferènsia i è:

 la nazalizasiù de le vocài deànti a 'n grùpo nasal+ocluzìva sùrda con sücesìva sparisiù de la consonànt nazàl. 
Ezèmpe: 
 mil.: témp / berg: tép; 
 mil.: gént / berg.: zét (ma crem.: zent); 
 mil.: cinch / berg.: sich. 
Sporadicamènte pò a deànti a nazàl+fricatìva: 
 cuns / cus; 
 struns / strus.

 stès fenòmeno có la consonànt nazàl n (ma mìa có la m) en fì de paròla: 
Ezèmpe: 
 mil.: carbun / bs.: carbù; 
 mil.: pan / bs.: pà; 
 ma mil.: pòm/pum / bs.: póm.

 Asènsa de la distinsiù 'ntra vocàle lónghe e cürte. 
Ezèmpe: 
 mil.: ciapà/ciapàa / bs: ciapà/ciapàt.

 sparisiù de la lètera v intervocàlica
Ezèmpe:
 mil.: cavall / berg.: caàl

e a ólte apò a 'n prensépe de paròla
 mil.: mi voeuri / berg.: mé öle
 mil.: mi vardi / bs.: mé àrde

 Àrda pò a 
 Dialèt bergamàsch
 Dialèt bresà
 Dialécc dela Al Camonega
 Dialèt cremàsch
 Dialèt cremunés
 Dialett Òlt Mantuà
 Lombàrt Ucidentàl

Colegamèncc estèrni
proèrbe 'ndèl dialèt de Pinsöl (Trentì)
Gabriele Rosa, Dialetti, costumi e tradizioni delle province di Bergamo e Brescia, 1855
Documenti storici posti nei dialetti, nei costumi, nelle tradizioni intorno al Lago d'Iseo
Sit dedicàt al Lombàrt orientàl, con d'öna próa de grafìa standard e de tradusiù del Siùr di Anèi 

Categoria:Lombard oriental